《雨夜怀人》
清代·熊赐履

寒宵苦独酌，忆汝复谁亲。为念诗情冷，应知道味真。

残烟笼野色，细雨暗江春。何日过桑牖，花间共饮醇。

作者简介：（1635—1709）湖北孝感人，字敬修，一字青岳，号素九、愚斋。顺治十五年进士。授检讨，迁国子监司业，进弘文院侍读。康熙初，以直言为鳌拜所嫉。鳌拜败后，任翰林院掌院学士，为经筵讲官，深受器重。超授武英殿大学士，旋以故罢官，后又再起为东阁大学士。四十二年，以年老解机务。四十五年去官。卒谥文端。生平潜心理学，有《闲道录》、《经义斋集》等。